Suomen Teollisuussijoitus

Tesi (Suomen Teollisuussijoitus Oy) on Suomen valtion kokonaan omistama pääomasijoitusyhtiö, joka sijoittaa suomalaisen yritystoiminnan kasvuun ja kansainvälistymiseen. Tesi kehittää suomalaista pääomasijoitusmarkkinaa, ja sen verkoston kautta suomalaisiin yrityksiin saadaan myös kansainvälisiä sijoittajia. Tesi sijoittaa pääomasijoitusrahastoihin ja suoraan kasvuyrityksiin, aina yhdessä ja samoin ehdoin yksityisten sijoittajien kanssa. Tesin oma pääoma on 996 miljoonaa euroa (2018 lopussa). Yhtiö on perustettu vuonna 1995. Valtio on sijoittanut Suomen Teollisuussijoitukseen vuodesta 1995 alkaen yhteensä 655 milj. euroa (2018 lopussa).

Historia
Elokuusta 2012 elokuuhun 2014 Suomen Teollisuussijoitus Oy:n hallituksen puheenjohtajana toimi Jukka Alho.

Teollisuussijoitus omisti Meyer Turusta 30 prosenttia, kunnes Meyer Werft osti Teollisuussijoituksen osuuden Meyer Turusta.

Vuonna 2018 Teollisuussijoitus teki uusia sijoituksia 121 miljoonalla eurolla.

Omistukset
Vuonna 2017 Suomen Teollisuussijoitus omisti 39 prosenttia Valmet Automotivesta.

Suomen Teollisuussijoitus omistaa 9 prosenttia GRK:sta.

Katso myös
Finnvera
Ilmastorahasto (Valtion kehitysyhtiö Vake)

Lähteet

Aiheesta muualla 
 Tesin kotisivut

Suomalaiset valtionyhtiöt
Työ- ja elinkeinoministeriö